નવર્નિમિત મંદિરનો ‘ગભારો’ એટલે કે ગર્ભગૃહ એવી રીતે બનાવવામાં આવેલ છે કે જેથી વધુ ને વધુ ભક્તો ગણપતિના સભામંડપમાંથી દર્શન કરી શકે. પ્રથમ માળનો પ્રવેશ પણ એ રીતે બનાવેલ છે કે ભક્તો ત્યાંથી પણ સીધા દર્શન કરી શકે છે. અષ્ટકોણિય ગર્ભગૃહ 10 ફૂટ પહોળું અને 13 ફૂટ ઊંચું છે. ગર્ભગૃહના ચબૂતરા પર સોનેરી શિખરવાળો ચાંદીનો સુંદર મંડપ છે, જેમાં સિદ્ધિવિનાયક બિરાજમાન છે. ગર્ભગૃહમાં ભક્તો માટે જવા માટે ત્રણ દરવાજા છે જેના પર અષ્ટવિનાયક, અષ્ટલક્ષ્મી અને દશાવતારનાં ચિત્રો દોરવામાં આવેલ છે.